पिछले एक पखवाड़े से अपनी मांगों को लेकर भोपाल के नीलम पार्क में धरने पर बैठे दिव्यांगों का आंदोलन अब तेज होता दिखाई दे रहा है. कड़कड़ाती ठंड में दिन और रात धरना देकर बैठे इन दिव्यांगों की गुहार अब तक सरकार के किसी नुमाइंदे ने नहीं सुनी है. ऐसे में इन लोगों ने सरकार तक अपनी आवाज पहुंचाने के लिये एक नया तरीका आजमाया है. अपनी 23 सूत्रीय मांगों के समर्थन में दिव्यांगों ने लोगों से नैतिकता की भीख मांगने का सिलसिला शुरु किया है. मकसद है कि ज्यादा से ज्यादा लोगों को दिव्यांगों की जायज मांगों का पता चले और जनसामान्य का नैतिक समर्थन हासिल हो सके.